ಶಿಮೋನ್ ಪೆರೆಸ್

**ಶಿಮೋನ್ ಪೆರೆಸ್** ಸುಮಾರ್ ಕಾಲ ಇಸ್ರೇಲ್ ರಾಷ್ಟ್ರದ ರಾಜಕೀಯ ನಾಯಕೆರ್ ಆದಿತ್ತ್ ನ ಹಿರಿಯ ರಾಜಕಾರಣಿ. ೨೦೦೭-೧೪ತ ಅವಧಿಡ್ ಇಸ್ರೇಲ್ದ ರಾಷ್ಟ್ರಪತಿ ಆದಿತ್ತ್ ನ ಪೆರೆಸ್, ೧೯೯೪ಟ್ ನೊಬೆಲ್ ಶಾಂತಿ ಪುರಸ್ಕಾರ ಬುಕ್ಕೊ ಅಮೇರಿಕ ಸಂಯುಕ್ತ ಸಂಸ್ಥಾನದ ಅತಿ ಉಚ್ಛ ಪ್ರಶಸ್ತಿಯಾಯಿನ ಅಧ್ಯಕ್ಷೀಯ ಸ್ವಾತಂತ್ರ್ಯ ಮೆಡಲ್ ನ್ ೨೦೧೨ಟ್ ಪಡೆಯೆರ್.
ಸಂಯುಕ್ತ ಸಂಸ್ಥಾನಗ್ ಪೋಯಿನ ಶಿಮೋನ್, ನ್ಯೂಯಾರ್ಕ್ ವಿಶ್ವವಿದ್ಯಾಲಯಡ್ ಅರ್ಥಶಾಸ್ತ್ರ ಬುಕ್ಕೊ ತತ್ವಶಾಸ್ತ್ರನ್, ಹಾರ್ವರ್ಡ್ ವಿಶ್ವವಿದ್ಯಾಲಯಡ್ ಮ್ಯಾನೇಜ್ ಮೆಂಟ್ ಡ್ ಪದವಿಗ್ಲೆನ್ ಪಡೆಯೇರ್.

## ರಕ್ಷಣಾ ಮಂತ್ರಿ
೧೯೫೨ಟ್ ಖಾಲಿ ೨೯ ವರ್ಷದ ಶಿಮೋನ್, ರಕ್ಷಣಾ‌ಇಲಾಖೆದ ಉಪಮಹಾನಿರ್ದೇಶಕರಾಯೆರ್.ಶಸ್ತ್ರಾಸ್ತ್ರ ಖರೀದಿಡ್ ಹೊಣೆಗಾರಿಕೆಡ್ ಚತುರತನ ತೋಜಾಯಿನ ಶಿಮೋನ್, ಇಸ್ರೇಲ್ ಒಂಜಿ ರಾಷ್ಟ್ರವಾದ್ ಉಂತೆರೆ  ಶ್ರಮಪಡಿಯೆರ್. ಫ್ರಾನ್ಸ್ಫ್ರಾನ್ಸ್ ದ ಹಳ್ಳಿಗುಳು ದೇಶದ ಒಟ್ಟಿಗೆ ಎಡ್ಡೆ ಸಂಬಂಧ ಹೊಂದೆರೆ ಶ್ರಮಿಸಾಯಿನ ಶಿಮೋನ್, ತಮ್ಮ ವ್ಯಕ್ತಿತ್ವ ಬುಕ್ಕೊ ಫ್ರೆಂಚ್ ನುಡಿಮೆರ್ದ್ ಫ್ರೆಂಚೆರ್ನ ಮನಸ್ಸ್ ನ್ ಗೆಲ್ತೆರ್. ಡಿಮೊನಾ ಪರಮಾಣು ರಿಯಾಕ್ಟರ್, ಡಸಾಲ್ಟ್ ಸಂಸ್ಥೆದ ಮಿರೇಜ್ ||| ಯುದ್ಧ ವಿಮಾನದ ಖರೀದಿ ಇಂಚನೆ ಸುಮಾರ್  ಬಗೆಟ್ ಫ್ರೆಂಚ್ ಸರ್ಕಾರದ ಒಟ್ಟಿಗೆ ಸೇರ್ದ್ ಶಿಮೋನ್, ಇಸ್ರೇಲ್-ಫ್ರೆಂಚ್ ಭಾಂಧವ್ಯಗ್ ಬೆಸುಗೆ ಪಾಡಿಯೆರ್.

## ಅಧಿಕಾರ ಜೀವನ
೧೯೫೯ಟ್ ಇಸ್ರೇಲ್ ದ ಲೋಕಸಭೆ ನೆಸೆತ್ ಗ್ ಆಯ್ಕೆಯಾಯಿನ ಪೆರೆಸ್ ಉಪರಕ್ಷಣ ಸಚಿವರಾಯೆರ್. ೧೯೬೫ಟ್ ಡೇವಿಡ್ ಬೆನ್-ಗುರಿಯನ್ ರಫಿ ಪಕ್ಷ ಕಟ್ಟ್ ನಾಗ, ಆರ್ನ ಒಟ್ಟಿಗೆ ನಡತ್ ನ ಶಿಮೋನ್, ಎಡಪಂಥೀಯ ನಿಲುವೆ ತಳೆಯೆರ್. ಚತುರ ಸಂಧಾನಕಾರದಾರೆ ಶಿಮೋನ್ ಅಮೇರಿಕದಅಮೇರಿಕದ ಸಂಯುಕ್ತ ಸಂಸ್ಥಾನೊಲು ಅದ್ಯಕ್ಷ ಜಾನ್ ಎಫ಼್‌ ಕೆನಡಿಯವರಮನವೊಲಿಸಾದ್ ಹಾಕ್ ಯುದ್ಧ ವಿಮಾನಗ್ಲೆನ್ ಇಸ್ರೇಲ್ ವಾಯುಸೇನೆಗ್ ಮಾರೆರೆ ಒಪ್ಪಂದಗ್ ಮುಂದಾಯೆರ್. ೧೯೭೦ಟ್ ಯಹೂದಿ- ವಲಸೆ ಖಾತೆ, ೧೯೭೦ಟ್ ಸಂಚಾರ ಬುಕ್ಕೊ ಸಂಪರ್ಕ ಖಾತೆ, ೧೯೭೪ಡ್ ವಾರ್ತಾ ಸಚಿವ ಇಂಚನೆ, ಶಿಮೋನರ ಸಾಮರ್ಥಗ್ ಸುಮಾರ್  ಹೊಣೆಗಾರಿಕೆಗ್ಲೆನ್ ಕೊರೊಡಾನ್ಡ್. ಮಾತೆನ್ಲಾ ಜವಾಬ್ದಾರಿರ್ದ್ ನಿಭಾಯಿಸಾಯಿನ ಶಿಮೋನ್, ೧೯೭೪ಟ್ ಯಿಜ಼್‌ತಕ್ ರಬಿನ್ ನ ಎದುರಾಳಿಯಾದ್ ಪ್ರಧಾನಿ ಹುದ್ದೆಗ್ ಪೈಪೋಟಿ ಕೊರಿಯೆರ್. ೧೦೭೭ಟ್ ಚುನಾವಣೆ ಪಕ್ಷದ ಅಧ್ಯಕ್ಷ ಹುದ್ದೆಗ್ ಉಂತುದು ಸೋತೆರ್.

## ಪ್ರಧಾನಿ
ಯಿಜ಼್‌ತಕ್ ರಬಿನ್ ೧೯೭೭ಟ್ ರಾಜೀನಾಮೆ ಕೊರ್ದು ರಾಜಕೀಯ ಬಿಕ್ಕಟ್ಟು ತೋಜಿನಗ, ಶಿಮೋನ್ ಹಂಗಾಮಿ ಪ್ರಧಾನಿಯಾಯೆರ್. ಹಠಾತ್ ಚುನಾವಣೆಡ್ ಲಿಕುದ್ ಪಕ್ಷ ಗೆಲ್ತ್ ನಗ ೩ವರ್ಷ ವಿರೋಧ ಪಕ್ಷದ ನಾಯಕೆ ಆದಿತ್ತೆರ್. ೧೯೮೦ಟ್ ಪಿರ ಚುನಾವಣೆ ಸೋತೆರ್oಡಲಾ, ೧೯೮೩ಟ್ ಸಮ್ಮಿಶ್ರ ಸರಕಾರದ ಒಪ್ಪಂದ ಅಂಚನೆ ೨ ವರ್ಷ ಪ್ರಧಾನಿಯಾಯೆರ್. ಜೋರ್ಡಾನ್ ದೊರೆ ಹುಸೇನ್ ಆರ್ನ ಭೇಟಿಗ್ ಮೊರಕ್ಕೋಗೆ ಪೋದು, ಟ್ಯೂನಿಸ್ಡ್  ಪ್ಯಾಲೆಸ್ಟೇನ್ ವಿಮೋಚನಾ ಸಂಘಟನೆ(ಪಿ.ಎಲ್. ಓ)ದ ಕೇಂದ್ರ ಕಚೇರಿ ಮಿತ್ತ್ ದ ದಾಳಿ ಶಿಮೋನ್ ಅಧಿಕಾರದ ಪ್ರಮುಖ ಘಟನೆಗ್ಲು. ೧೯೮೬ಡ್ ಪ್ರಧಾನಿ ಹುದ್ದೆನ್ ಸಮ್ಮಿಶ್ರ ಸರ್ಕಾರದ ಒಪ್ಪಂದದಲೆಕ ಯಿಜ಼್‌ತಕ್ ಶಮೀರೆರೆಗ್ ಬುಡ್ದ್ ಕೊರ್ದು  ವಿದೇಶಾಂಗ ಸಚಿವರಾಯಿನ ಶಿಮೋನ್, ಪ್ಯಾಲೆಸ್ಟೇನ್ ಶಾಂತಿ ಒಪ್ಪಂದದ ಬಗ್ಗೆ ಅಮೇರಿಕಾದ ಒಟ್ಟಿಗೆ ಚರ್ಚೆ ಮಲ್ತೆರ್. ಆಂಡ ಇಸ್ರೇಲ್ ಉಲಾಯಿ ಪ್ಯಾಲೆಸ್ಟೇನ್ ವಿಮೋಚನಾ ಸಂಘಟನೆ ಬಗ್ಗೆ ಇತ್ತ್ ನ ದ್ವೇಷನ್ ಮುಗಿಪಾಯೆರೆ ಪ್ರಯತ್ನ ಮಲ್ತೆರ್.
## ರಾಷ್ಟ್ರಪತಿ
ಜೂನ್ ೧೩, ೨೦೦೭ಟ್ ಶಿಮೋನ್ ಇಸ್ರೇಲ್ ರಾಷ್ಟ್ರಪತಿರಾಷ್ಟ್ರಪತಿ ಭವನಯಾದ್ ಆಯ್ಕೆಯಾಯೆರ್.೧೯೫೯ರ್ದ್ ಇಸ್ರೇಲ್ ಸಂಸತ್ತ್ ದ ಸದಸ್ಯೆರ್ ಆದಿತ್ತ್ ನ ಶಿಮೋನ್, ತಮ್ಮ ೪೭ ವರ್ಷ ಸುದೀರ್ಘ ರಾಜಕೀಯ ಬದುಕುಗು ವಿದಾಯ ಪಂಡೆರ್. ಜುಲೈ ೧೫, ೨೦೦೭ತಾನಿ ಅಧ್ಯಕ್ಷ ಪದವಿದ ಪ್ರಮಾಣ ವಚನ ಸ್ವೀಕರಿಸಾಯಿನ  ಶಿಮೋನ್, ೨೦೧೪ಮುಟ್ಟ ೭ ವರ್ಷದ ಪೂರ್ಣ ಅವಧಿನ್ ಮುಗಿತೆರ್..
## ನಿಲುವು
ತಮ್ಮ ಬದುಕುದ ಉದ್ದಗ್ಲಾ ಸೇನೆ ಬುಕ್ಕೊ ವಿದೇಶಾಂಗ ಇಲಾಖೆಡ್ ಕಲೆಯಿನ ಶಿಮೋನ್, ತಮ್ಮ ಆದರ್ಶ ಡೇವಿದ್-ಬೆನ್-ಗುರಿಯನ್ ಆರ್ನ ಲೆಕ ಪೊಸ ತಂತ್ರಜ್ಞಾನ ಬುಕ್ಕೊ ವಿಜ್ಞಾನಗ್ ಒತ್ತು ಕೊರಿಯೆರ್. ಸ್ಯಯಂ-ಉದ್ಯೋಗಗ್ ಒತ್ತು ಕೊರ್ನ ಶಿಮೋನ್, ಇಸ್ರೇಲ್ ಡ್ ಮಾಹಿತಿ ತಂತ್ರಜ್ಞಾನ, ಜೈವಿಕ ತಂತ್ರಜ್ಞಾನ, ನ್ಯಾನೋತಂತ್ರಜ್ಞಾನ, ಮಿದುಳು-ಸಂಶೋಧನೆ ಇಂಚನೆ ಸುಮಾರ್ ತಂತ್ರಜ್ಞಾನದ ಮಜಲುಗ್ಲೆಗ್ ಇಸ್ರೇಲ್ ದೆಪ್ಪೆರೆ ಶ್ರಮಿಸಿಯೆರ್.
ರಾಷ್ಟ್ರಪತಿ ಆದುಪ್ಪುನಗ ಸಾಮಾಜಿಕ ಜಾಲತಾಣಗ್ಲೆಡ್ ಸಕ್ರಿಯರಾದಿತ್ತ್ ನ ಶಿಮೋನ್, ಯುಟ್ಯೂಬ್, ಸ್ನಾಪ್-ಚ್ಯಾಟ್ ಇಂಚನೆ ಸುಮಾರ್ ತಾಣಗ್ಲೆ ದ  ಫಲವಾದ್ ಇಸ್ರೇಲ್ ಇತ್ತೆ ಸ್ವಯಂ-ಉದ್ಯೋಗ ಬುಕ್ಕೊ ತಂತ್ರಜ್ಞಾನಡ್ ಬೃಹತ್ ಶಕ್ತಿಯಾದ್ ಬಲತ್ ಉಂತಿಂಡ್. ವಿದಾಯ ಪಂಡಲಾ. ಜುಲೈ ೧೫, ೨೦೦೭ತಾನಿ ಅಧ್ಯಕ್ಷ ಪದವಿದ ಪ್ರಮಾಣ ವಚನ ಸ್ವೀಕರಿದ ಶಿಮೋನ್, ೨೦೧೪ ಮುಟ್ಟ ೭ ವರ್ಷದ ಪೂರ್ಣ ಅವಧಿನ್ ಮುಗಿತೆರ್.
## ನಿಧನ
ಸೆಪ್ಟೆಂಬರ್ ೧೩ ೨೦೧೬ಡ್ ತನ್ನ ೯೩ನೆ ವರ್ಷಡ್ ಸ್ಟ್ರೋಕ್ಕ್ ಗ್ ಈಡಾಯಿನ ಶಿಮೋನ್, ಶೆಬಾ ಆಸ್ಪತ್ರೆಡ್ ತುರ್ತು ಚಿಕಿತ್ಸೆಗ್  ಒಳಗಾಯೆರ್.೨೮ ಸೆಪ್ಟೆಂಬರ್ ೨೦೧೬ತಾನಿ ತೀರ್ನ ಶಿಮೋನ್, ವಿಶ್ವದ ಮಾತಾ ಅಭಿಮಾನಿಗ್ಲೆನ್ ಪೂರಾ ಅಗಲಿಯೆರ್.
## ಉಲ್ಲೇಖ

ವರ್ಗೊ:ವ್ಯಕ್ತಿಲು
ವರ್ಗೊ:ರಾಜಕಾರಣಿಲು